Aarhuus Stifts-Tidende, 1839-05-21
– J denne Tid er en Justitssag kommen til Høiesteret, hvis Acter indeholde et sjeldent Exempel paa Dumdristighed i Tyverie, og bør bemærkes af enhver Detailhandler. En Tjenestepige havde, fra strax efter Nytaar af, hos den Urtekræmmer, hvor hun kjøbte til sit Herskab, ordentligviis hver Aften laant Adresseavisen, for deri at see om en Condition, da hun skulde skifte. Hun stillede sig derpaa til at læse Avisen, hvilken hun lagde paa Disken, over Pengehullet paa Skuffen. Hun holdt nu Avisen med den venstre Haand, men med den høire, som hun brugte under Disken, bragte hun en Pind af Fiskebeen, med en klædrig Materie paa Enden, ned i Skuffen igjennem Hullet, og trak derved Bankosedler op. Tyveriet foregik i Boutikfolkenes Nærværelse og Nærhed. Dette havde hun næsten Aften for Aften drevet i et Par Maaneder, da hun om Aftenen den 27de Februar blev gre den heri. Det havde nemlig, under hendes Operation samme Aften, forekommet Svenden, at det klingede i Skuffen, imedens hun stod ved den, hvorved hans Mistanke blev vakt; ikke demindre lykkedes det hende, uopdaget at faae de tagne Penge skjulte hos sig; og hun gik bort, uden at noget kom paa Tale. Men samme Aften kom hun tilbage, for endnu engang at gjøre det samme. Hun laante atter Avisen, og lagde den igjen paa Skuffehullet. Svenden stod ligefor hende bag Disken, tog et Par Gange noget graat Papiir og skjød hen over Skuffens Aabning; men hver Gang skjød hun det graa Papiir bort, fornyede sin Stilling, og tog, imedens Svenden stod ligefor hende, endnu engang Penge op, hvorved den ene Seddel blev reven over, saa at det Halve blev nede i Skuffen. Nu blev hun greben i Gjerningen. Paa denne Maade har hun, i omtrent 50 Gange, stiaalet 120 Rbd., eller muligt Mere. Heraf fandtes 45 Rbd. hos hende; Resten var anvendt til at kjøbe Klæder, Linned, noget Jndboe, osv., som hun havde bestemt til sit forestaaende Giftermaal, hvilket hun opgiver som sin Bevæggrund til Tyveriet. Hun er dømt til 1 Aars Forbedringshuusstr. (Dagen.) Odense. Hr. Adjunct Paludan-Müller, har drøftet det Spørgsmaal, om det er tilraadeligt at opreise et Hædersminde for Niels Ebbesen", og formener, at dette er betænkeligt, især med Hensyn til det Forhold vi staae i til Holsteen. Danske og Holstenere - siger han - boe nu engang i Huus sammen, og det er vel i alle Maader ønskeligt, at de forliges saa godt som muligt. Men der har i den senere Tid været megen høirøstet Kiv imellem dem, og fra begge Sider har man sagt Bitterheder og haarde Ord, som langt hellere maatte have været usagte. Kunne vi vel med Føie erklære det for intet bedre end Trods og Haan imod det danske Folk, at Rendsborgerne have talt om at reise et Contraminde for Grev Geert? Lad os engang tænke os, at det havde været Holstenerne, der først vare komne frem med det Project, at reise Erobreren Grev Geert et offentligt Hædersminde – vilde vi Danske da ikke med god Grund have anseet dette som en Fornærmelse imod dansk Nationalitet og et Brud paa den gode Forstaaelse? Man tænke sig nu to Folk, skjøndt de burde være hinandens oprigtige Venner, gjensidigen søge at krænke hinanden, at fremdrage netop de Partier af Historien, der minde om en Tid, da begge Folk vare hinandens bittreste Fjender. Man tænke sig Niels Ebbesens Statue i Randers vendt imod Holsteen, og hvis Røst Holstenerne forstaae saaledes: "See billedet af en Mand, som de Danske ære og elske, fordi han fældede en mægtig Holstener!" Og paa den anden Side Grev Geerts Statue i Rendsborg, der tilraaber de Danske, at just fordi denne Fyrste engang kuede Danmark, og fordi de Danske have sat hans Banemand, et Hædersminde, derfor have Holstenerne beviist ham samme Ære – i Sandhed, en skjøn Enighed imellem dem, der skulde staae og falde med hverandre Nei, lader os ikke rive de gamle Saar og igjen, ikke med Forsæt trække de Fortidsminder frem, der berøre vore holsteenske Brødre ubehageligst! Lad os betænke, at krænkende Ord og Miner opbringe Sindet mere end alt Andet, og at det er paa Tiden at berolige Gemytterne, dersom Kiv og Skjænderie ikke skal gaae over til virkeligt Fjendskab.